**איסהאיה** ( באנגלית: **Isahaya**; ביפנית: **諫早市** ) היא עיר הממוקמת במחוז נגסאקי, יפן. העיר נוסדה ב-1 בספטמבר 1940. נכון ל-1 בספטמבר 2021, אוכלוסיית העיר נעמדה ב־133,115 תושבים וצפיפות אוכלוסין עומדה על 390 נפשות לקמ"ר. השטח הכולל של העיר הוא 341.79 קמ"ר.

ב -1 במרץ 2005, העיירות Tarami, Moriyama, Iimori, Takaki ו Konagai (כולן ממחוז קיטאטאקי (אנ') ) מוזגו כדי ליצור את העיר החדשה איסהאיה. העיר הייתה בעבר חלק ממחוז קיטאטאקי, אך עקב המיזוג, למחוז לא נותרו עוד ערים והמחוז פורק רשמית.

מיקום
-----

המיקום הגאוגרפי של העיר על האי קיושו במחוז נגסאקי שבאזור קיושו. היא גובלת בערים נגסאקי, אומורה, אונזן והכפרים נאגאיו טארה. נהר הונמיו זורם בעיר .

היסטוריה
--------

שם המקום של "איסהאיה" הופיע במסמך משנת 1197 בתקופת קמקורה, (1185–1333) בה שלטו ביפן השוגונים לבית קמקורה.

בשנת 1587 במהלך תקופת אזוצ'י-מומויאמה, השוגון אודה נובונאגה השני שינה את שם משפחתו ל"איסהאיה-Isahaya" ושם השטח שהוא שלט עליו שונה ל-Saga Isahaya.

העיר הייתה מרכז מסחרי חשוב לאזור החקלאי שמסביב מאז המאה ה-13. היא הפכה לעיר מבצר בה שכנה הטירה של משפחת איסהאיה בתקופת אדו (טוקוגאווה) (1603–1867). 

בתחומי העיר איסהאיה, ולאורך הכביש המהיר לנגסאקי, נשארו אבני דרך ותחנות דרכים מהתקופה העתיקה. דבר המבליט את חשיבות הדרך שעברה במקום מאז ומקדם.

### התקופה המודרנית

* ביולי 1957, גשמים חזקים שירדו במחוז נגסאקי גרמו לשיטפון גדול באיסהאיה, עם למעלה מ-500 הרוגים ו-3,500 פצועים.
* בשנת 1989 החל פרויקט טיוב הקרקע במפרץ איסהאיה.
* ב-20 בנובמבר 2007, התקיים טקס סיום פרויקט טיוב הקרקע וכעבור חודש, נפתח כביש סוללת הטיוב של מפרץ איסהאיה.

אוכלוסייה
---------

אוכלוסיית העיר מונתה 133,162 תושבים (1 בנובמבר 2021), והצפיפות עומדה על 390 נפשות/קמ"ר. שינוי אוכלוסייה מ-1980 ל-2021 :

התפלגות האוכלוסייה באיסהאיה בין השנים 1980–2021| 1980 | 1985 | 1990 | 1995 | 2000 | 2005 | 2014 | 2017 | 2021 |
| --- | --- | --- | --- | --- | --- | --- | --- | --- |
| 127,339 | 134,804 | 138,918 | 142,517 | 144,299 | 144,034 | 138,556 | 135,546 | 133,162 |

חינוך ותרבות
------------

אחת הספריות העירוניות
באיסהאיה נמצאת האוניברסיטה הפרטית, אוניברסיטת נגסאקי ווסליאן (אנ'). חמישה בתי ספר מקצועיים, שמונה בתי ספר תיכוניים, 16 חטיבות ביניים ו-28 בתי ספר יסודיים.  בית הספר למוזיקה של חברת ימאהה העולמית.

בעיר ישנן 4 ספריות ציבוריות ומוזיאון לאמנות והיסטוריה.

גאוגרפיה
--------

העיר ממוקמת בחלק המרכזי של מחוז נגסאקי. מצפון לעיר איסהאיה נמצא רכס הרי טאקיאמה. ממערב נמצא חצי האי נגסאקי ומדרום חצי האי שימאברה (אנ'). החלק הצפון מזרחי של העיר מוקף משלושת צדדיו במפרץ Ōmura (אנ') בצפון מערב, ים אריאקה (מפרץ איסהאיה) בצד המזרחי ומפרץ טאצ'יבנה בצד הדרומי.

באזור מפרץ איסהאיה בוצעו פרויקטים גדולים לטיוב הקרקע שהוסיפו מישורים בתוך ים אריאקה לטובת החקלאות האזורית. בשנת 1989 החל פרויקט הטיוב של מפרץ איסהאיה (諫早湾干拓事業) שהתבצע על ידי משרד החקלאות, היערות והדייג. בפרויקט נבנו סוללות ושערים ובסך הכל 35 קמ"ר הוחזרו לשימוש חקלאי נכון לשנת 2018. 

* תצלום לוויין של עיר איסאהיה (מסופק על ידי הרשות למידע גיאו -מרחבי של יפן)תצלום לוויין של עיר איסאהיה (מסופק על ידי הרשות למידע גיאו -מרחבי של יפן)
* מפרץ איסהאיה, 2012מפרץ איסהאיה, 2012

כלכלה
-----

מיקומה של העיר איסהאיה במרכז מחוז נגסאקי הביאה חברות ליצור בה בסיס פיננסי ותעשייתי אזורי ומחוזי. בנוסף, החלק המזרחי של העיר שבפרויקט טיוב הקרקע נוספו לעיר 35 קמ"ר של קרקע חקלאית המשמשת לגידול אורז באיכות גבוהה, הפכו את העיר גם לסל המזון והלחם הגדול ביותר במחוז.

פארק התעשייה בעיר מורכב מארבעה קומפלקסים שבהם מוקמו מטות של 11 פירמות פיננסיות ובנקים וכן, מפעלי הייצור וההרכבה של התעשיות הבינלאומיות היפניות. החברות הידועות ביותר הן: טויוטה, ימאהה כלי נגינה וימאהה אופנועים, סוני, ניסאן, מזדה, הונדה, סוזוקי ועוד. כמוכן חברות בינלאומיות שבסיסן מחוץ ליפן מקמו את מפעליהם בעיר כגון הרלי-דייווידסון ואחרים.

הפקידים ועובדי פארק התעשייה, ברובם גרים בעיר השכנה אומורה, הידועה כעיר שינה, שנבנו בה כ-90 בתי מלון ומתחמי שינה רבים.

תחבורה
------

 בנין תחנת הרכבת JR באיסהאיה
### קווי נוסעים

קווי הנוסעים באיסהאיה מגוונים ביותר בהם ניתן לנסוע באוטובוסים מוניות ורכבות.  בעיר פועלות 4 חברות אוטובוסים.

### רכבות

* JR רכבת קיושו
* רכבת שימאברה

### כבישים מהירים

* הכביש המהיר של מחוז נגסאקי
* הכבישים הארציים של יפן
	+ כביש 34
	+ כביש 57
	+ כביש 207
	+ כביש 251

### תחבורה אווירית

שדה התעופה נגסאקי שליד העיר אומורה משרת גם את העיר איסהאיה.

ערים אחיות וידדותיות
--------------------

* הרפובליקה העממית של סיןהרפובליקה העממית של סין הרפובליקה העממית של סין, ג'אנגג'ואו.
* ארצות הבריתארצות הברית ארצות הברית, אתונה, טנסי.
* יפןיפן יפן, טשוימה.
* יפןיפן יפן, איזומו.

קישורים חיצוניים
----------------

ויקישיתוף מדיה וקבצים בנושא **איסהאיה** בוויקישיתוף
* אתר האינטרנט הרשמי של עירית איסהאיה (ביפנית)
* איסהאיה, ברשת החברתית פייסבוק

* איסהאיה, ברשת החברתית אקס (טוויטר)
* עיריית איסהאיה, ברשת החברתית פייסבוק (ביפנית)
* הספריה העירונית איסהאיה, ברשת החברתית אקס (טוויטר) (ביפנית)
* איסהאיה, באתר אנציקלופדיה בריטניקה (באנגלית)
* סרטונים בערוץ של עיריית איסהאיה, באתר יוטיוב (ביפנית)
* גבולות העיר איסהאיה על גבי מפת openstreetmap

הערות שוליים
------------

1. ↑  国土数値情報 | 行政区域データ, nlftp.mlit.go.jp
2. ↑  日本の川 - 九州 - 本明川 - 国土交通省水管理・国土保全局, www.mlit.go.jp
3. ↑  Isahaya | Japan | Britannica, www.britannica.com (באנגלית)
4. ↑  1957年（昭和32） 7月　諫早豪雨. *Japan Meteorological Agency* (ביפנית). נבדק ב-16 בספטמבר 2018. `{{cite web}}`:  (עזרה)
5. ↑  No Author, Landslide brings up memories of Kyushu's past, The Japan Times, ‏1997-07-10 (באנגלית אמריקאית)
6. ↑  The number is indicated according to the Japanese censuses of 1980, 1985, 1990, 1995, 2000 and 2005.
7. ↑  האתר הרשמי של עירית גוטו
8. ↑  教育・文化／教育／記事一覧 | 教育・文化 | 諫早市公式ホームページ, www.city.isahaya.nagasaki.jp (ביפנית)
9. ↑  No Author, Isahaya Bay reclamation dispute continues, The Japan Times, ‏2019-09-18 (באנגלית אמריקאית)
10. ↑  Transportation Spots in Nagasaki / Isahaya / Omura Area (Page 1)| Japan Travel by NAVITIME - Japan Travel Guides, Transit Search and Itinerary Planner, japantravel.navitime.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538132705171
* BNE: XX5877049
* CiNii: DA06651770
* LCCN: nr91020362
* MusicBrainz: 28ab5a3e-8327-4d31-8106-361cf1283b4d
* NDL: 00284659
* VIAF: 136477063
* WorldCat: lccn-nr91020362

 |